FSO Puteri Dulang

FSO Puteri Dulang adalah merupakan sebuah kemudahan Penyimpanan dan Pemindahan Terapung (bahasa Inggeris: Floating Storage and Offloading atau FSO) milik MISC Berhad. Akan tetapi, operasi dan penyelenggaraannya telah diberikan kepada FPSO Ventures Sdn Bhd sebuah anak syarikat MISC. FSO Puteri Dulang terletak kira-kira 135 kilometer di luar pantai Terengganu pada kedalaman 77.3 meter. Ia menerima dan menyimpan minyak mentah daripada medan minyak Dulang. Medan minyak Dulang dimiliki oleh Petronas Carigali Sdn Bhd, sebuah syarikat eksplorasi dan pengeluaran milik penuh Petroliam Nasional Berhad (Petronas). 

Sejarah
Tidak seperti FPSO dan FSO lain di Malaysia, FSO Puteri Dulang dibina khas oleh pemilik asalnya iaitu Petronas Carigali Sdn Bhd berdasarkan rekabentuk sebuah baj dan bukannya kapal tangki. Ini menyebabkan FSO Puteri Dulang tidak memiliki bilik enjin, bebaling dan aci sepertimana kebiasaan yang terdapat pada kapal-kapal tangki lain. Kapal ini telah dibina di Nagasaki pada awal 1990-an oleh Mitsubishi Heavy Industries. Pada April 2008, FSO Puteri Dulang telah dijual kepada MISC yang mana kemudian telah menganugerahkan kontrak kepada FPSO Venture bagi menjaga aspek-aspek operasi dan penyelenggaan kemudahan ini.

FSO Puteri Dulang adalah seberat  128,697 DWT dan memiliki keupayaan untuk menerima 3,300 tong minyak mentah sejam. Ia memiliki 13 buah tangki penyimpanan dengan kapasiti sebanyak 138,931 m³.

Selain itu, FSO Puteri Dulang memiliki kemudahan penginapan untuk memuatkan seramai 60 orang pekerja pada satu-satu masa.

Pada bulan November 2025, operasi FSO Puteri Dulang telah ditamatkan dan akan digantikan dengan sebuah FSO baru yang bernama FSO Permata Dulang.

Lihat juga
 FPSO Kikeh
 FPSO Bunga Kertas
 FPSO Perintis
 FSO Cendor
 FSO Angsi
 FSO Abu
 FPU Gemusut Kakap
 FSO Permata Dulang

Pautan luar
 FSO Puteri Dulang